ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
M2M సర్వీస్ ప్రొవైడర్ మరియు WLAN/WPAN కనెక్టివిటీ ప్రొవైడర్గా సేవలను అందించడం కోసం మొదటి రిజిస్ట్రేషన్ సర్టిఫికేట్ జారీ చేసిన టెలీకమ్యూనికేషన్ల శాఖ విజయవాడ కి చెందిన మెస్సర్స్ క్లౌడ్ 7 టెక్నాలజీస్ లిమిటెడ్ కి సర్టిఫికెట్ అందించిన ఏపీ-ఎల్ఎస్ఏ
ప్రపంచవ్యాప్తంగా అత్యంత వేగంగా అభివృద్ధి చెందుతున్న సాంకేతిక పరిజ్జాన రంగంలో M2M/ ఇంటర్నెట్ ఆఫ్ థింగ్స్ ను ఒకటిగా భారత ప్రభుత్వం గుర్తించింది. ఇది సమాజం, పరిశ్రమలు మరియు వినియోగదారులకు అపారమైన ప్రయోజనకరమైన అవకాశాలను అందిస్తుంది. కనెక్ట్ చేయబడిన పరికరాలను ఉపయోగించి ఇంధనం , ఆటోమోటివ్, భద్రత,నిఘా , రిమోట్ హెల్త్ మేనేజ్మెంట్,వ్యవసాయం, స్మార్ట్ గృహాలు , ఇండస్ట్రీ 4.0, స్మార్ట్ నగరాలు మొదలైన రంగాల్లో మౌలిక సదుపాయాలను రూపొందించడానికి ఇది ఉపయోగించబడుతుంది. డిజిటల్ ఇండియా మరియు మేక్ ఇన్ ఇండియా అభివృద్ధి చేయడం కోసం భారత ప్రభుత్వం అమలు చేస్తున్న కార్యక్రమాల్లో మెషిన్ టు మెషిన్ కమ్యూనికేషన్ ప్రధాన పాత్ర పోషించనున్నది.
M2M వ్యవస్థను మరింత పటిష్టం చేసి ఈ రంగం అభివృద్ధి చెందేలా చూసినందుకు వినూత్న కార్యక్రమాలను అమలు చేయాలని టెలీకమ్యూనికేషన్ల శాఖ నిర్ణయించింది. దీనికోసం WPAN/WLAN కనెక్టివిటీ ప్రొవైడర్ల మరియు M2M సర్వీస్ ప్రొవైడర్ల నమోదు కోసం మార్గదర్శకాలను జారీ చేసింది. ఆన్ లైన్ విధానంలో 5,000 రూపాయల నామమాత్ర రుసుముతో M2M సర్వీస్ ప్రొవైడర్ల కోసం ఆన్-బోర్డింగ్ రిజిస్ట్రేషన్ ప్రక్రియ ను ప్రారంభించింది. సౌలభ్య పూరిత విధానంతో ప్రస్తుతం పనిచేస్తున్న టెలీకమ్యూనికేషన్ల శాఖ తన సరళ్ సంచార్ పోర్టల్ లో రిజిస్ట్రేషన్లను ప్రారంభించింది. సిమ్/ లాన్ ఆధారిత M2M సేవలను అందిస్తున్న సంస్థలు M2M సర్వీస్ ప్రొవైడర్లుగా, WPAN/WLAN కనెక్టివిటీ ప్రొవైడర్లు స్పెక్ట్రమ్ లో గా సర్వీస్ ప్రొవైడర్లుగా నమోదు చేసుకోవలసి ఉంటుంది. రిజిస్ట్రేషన్ ప్రక్రియ టీఎస్ పీ తో అనుసంధానం,కేవైసీ, M2M సర్వీస్ ప్రొవైడర్ల గుర్తింపు, ఎన్క్రిప్షన్ వంటి సమస్యలను పరిష్కరించడంలో సహాయపడుతుంది.
రిజిస్ట్రేషన్ ప్రక్రియలో తొలి రిజిస్ట్రేషన్ సర్టిఫికెట్ ను జారీ చేసినట్టు టెలీకమ్యూనికేషన్ల శాఖ ప్రకటించింది. విజయవాడకు చెందిన మెస్సర్స్ క్లౌడ్ 7 టెక్నాలజీస్ లిమిటెడ్ కి WLAN/WPAN కనెక్టివిటీ ప్రొవైడర్ సర్టిఫికెట్ ను ఏపీ-ఎల్ఎస్ఏ ద్వారా అందించడం జరిగింది. దేశంలో లైసెన్స్ లేని బ్యాండ్లలో వైర్లెస్/ ఆర్ఎఫ్ నెట్వర్క్ల ప్రణాళిక, సంస్థాపన మరియు నిర్వహణ రంగంలో మెస్సర్స్ క్లౌడ్ 7 టెక్నాలజీస్ లిమిటెడ్ సేవలు అందిస్తుంది.
అన్ని రంగాలను డిజిటలైజ్ చేయడానికి మరియు స్వయంచాలకంగా మార్చడానికి రూపొందించిన కార్యక్రమాలు వేగంగా అమలు జరుగుతున్నాయి.నూతన తయారీ విధానాలు, పరిశ్రమ 4.0 అభివృద్ధి చెందుతున్న నేపథ్యంలో దేశవ్యాప్తంగా IoT మరియు M2M సేవల వినియోగంలో గణనీయంగా పెరుగుతుందని టెలీకమ్యూనికేషన్ల శాఖ అంచనా వేసింది. దీనివల్ల మారుమూల ప్రాంతాలలో కూడా పెద్ద సంఖ్యలో ఉపాధి అవకాశాలు కలుగుతాయి. ప్రజలకు అవసరమైన వినూత్న విధానాలు మరియు పరిష్కారాలు అభివృద్ధి చేసేందుకు వ్యవస్థాపకులు మరియు అంకుర సంస్థలకు అనేక అవకాశాలను అందిస్తుంది. ఇంధనం , ఆటోమోటివ్, భద్రత,నిఘా , రిమోట్ హెల్త్ మేనేజ్మెంట్,వ్యవసాయం, స్మార్ట్ గృహాలు , ఇండస్ట్రీ 4.0, స్మార్ట్ నగరాలు మొదలైన రంగాల్లో పౌర కేంద్రీకృత సేవలు అందించేందుకు సహాయ పడుతుంది. ఐఓటీ ఆధారిత సేవల్లో జరుగుతున్న అభివృద్ధి దేశంలో డిజిటల్ పర్యావరణ వ్యవస్థను మరింత మెరుగుపరుస్తుంది.
రహదారి రవాణా, హైవేల మంత్రిత్వ శాఖ
జమ్మూ-శ్రీనగర్ మధ్య అన్ని వాతావరణ పరిస్థితుల్లోనూ అనుసంధానంగా ఉండే విధంగా శ్రీనగర్ - జమ్మూ లోని బనిహాల్ సెక్షన్ నుండి ఉధంపూర్-రాంబన్-బనిహాల్ నుండి శ్రీనగర్ జాతీయ రహదారి  వరకు నిర్మిస్తున్న రహదారిని జమ్మూ-కశ్మీర్ లెఫ్టినెంట్ గవర్నర్ శ్రీ మనోజ్ సిన్హాతో కలిసి పరిశీలించిన - శ్రీ నితిన్ గడ్కరీ
జమ్మూ-కశ్మీర్ లెఫ్టినెంట్ గవర్నర్ శ్రీ మనోజ్ సిన్హా, కేంద్ర సహాయ మంత్రి జనరల్  వి.కె. సింగ్ , కేంద్ర సహాయ మంత్రి శ్రీ జితేంద్ర సింగ్ లతో కలిసి కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ, జమ్మూ-శ్రీనగర్ మధ్య అన్ని వాతావరణ పరిస్థితుల్లోనూ అనుసంధానంగా ఉండే విధంగా శ్రీనగర్ - జమ్మూ లోని బనిహాల్ సెక్షన్ నుండి ఉధంపూర్-రాంబన్-బనిహాల్ నుండి శ్రీనగర్ జాతీయ రహదారి  వరకు నిర్మిస్తున్న రహదారిని పరిశీలించారు.
జమ్మూ-శ్రీనగర్ మధ్య ప్రయాణాన్ని సులభతరం చేసేందుకు 35,000 కోట్ల రూపాయల వ్యయంతో మూడు కారిడార్లను నిర్మిస్తున్నారు. దీని కింద, మొదటి కారిడార్ లో భాగంగా జమ్మూ నుంచి ఉధంపూర్-రాంబన్-బనిహాల్ వరకు అక్కడ నుంచి శ్రీనగర్ వరకు నిర్మిస్తున్న రహదారిలో శ్రీనగర్ నుంచి బనిహాల్ మార్గం కూడా కలిసి ఉంది. 250 కిలోమీటర్ల పొడవున, ఈ నాలుగు వరుసల రహదారిని, 16,000 కోట్ల రూపాయలతో నిర్మిస్తున్నారు. ఇందులో 210 కిలోమీటర్ల మేర నాలుగు వరుసల రహదారి నిర్మాణం పూర్తయింది. ఈ మార్గంలో 21.5 కిలోమీటర్ల మేర 10 సొరంగాలు ఉన్నాయి.
ఈ ప్రాంతంలో తరచూ సంభవించే కొండచరియలు విరిగిపడే ప్రమాదాలను అధిగమించే విధంగా భౌగోళిక, భౌగోళిక-సాంకేతికతల పరిశోధనల ఆధారంగా ఈ రహదారిని నాలుగు వరుసల రహదారిగా రూపకల్పన చేయడం జరిగింది. జమ్మూ-శ్రీనగర్ మధ్య ప్రయాణాన్ని సురక్షితంగా, సాఫీగా చేయడానికి ప్రమాదాలను అరికట్టే విధానాలతో పాటు, ఇతర రహదారి భద్రతా చర్యలు కూడా చేపట్టడం జరిగింది.
ఈ మార్గం నిర్మాణంతో జమ్మూ-శ్రీనగర్ ల మధ్య అన్ని వాతావరణ పరిస్థితుల్లో అనుసంధానత ఉంటుంది. శ్రీనగర్ నుండి జమ్మూ కి ప్రయాణ సమయం 9-10 గంటల నుంచి 4-5 గంటలకు తగ్గుతుంది. రాంబన్ మరియు బనిహాల్ మధ్య 40 కిలోమీటర్ల మేర నాలుగు వరుసల రవాణా రహదారి మార్గం 2024 జూన్ నాటికి పూర్తవుతుంది. ఇది శ్రీనగర్ ప్రయాణికులకు ఎంతో ఉపశమనాన్ని కలిగిస్తుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
హస్తకళాకారులకు సాధికారత: ఖాదీ రంగంలో విశేషమైన అభివృద్ధి కొనసాగుతున్న నేపథ్యంలో శ్రీ నారాయణ్ రాణే ఖాదీ మహోత్సవ్ 2023ని ఆవిష్కరించారు
మహాత్మా గాంధీ 154వ జయంతిని పురస్కరించుకుని కేంద్ర సూక్ష్మ, చిన్న మరియు మధ్య తరహా పరిశ్రమల మంత్రి శ్రీ నారాయణ్ రాణే ఈరోజు ముంబైలో ఖాదీ యాత్రను ప్రారంభించి అక్టోబర్ 2 నుండి అక్టోబర్ 31, 2023 వరకు షెడ్యూల్ చేయబడిన 'ఖాదీ మహోత్సవాన్ని' ప్రకటించారు. ఈ పండుగ "వోకల్ ఫర్ లోకల్" చొరవ మరియు ప్రధాన మంత్రి నరేంద్ర మోడీచే రూపొందించబడిన 'ఆత్మ నిర్భర్ భారత్ అభియాన్'కు మద్దతుగా చేపట్టబడింది.
శ్రీ నారాయణ్ రాణే తన ప్రారంభ ప్రసంగంలో కెవిఐసి  సెక్టార్లోని అద్భుతమైన కార్యక్రమాలను హైలైట్ చేశారు. ఇది ఆత్మనిర్భర్ భారత్ లక్ష్యాలకు అనుగుణంగా గణనీయమైన వృద్ధిని ప్రదర్శిస్తుంది. కెవిఐ అమ్మకాలు నాలుగు రెట్లు పెరిగాయి. 2022-23 ఆర్థిక సంవత్సరంలో మొత్తం రూ.1,34,629.91 కోట్లుగా నమోదయింది. 2014-15 ఆర్థిక సంవత్సరంలో 33,135.90 కోట్లుగా ఉంది. ఇది 306.29% పెరుగుదలను సూచిస్తుంది.కెవిఐ ఉత్పత్తి కూడా మూడు రెట్లు పెరిగి 2022-23 ఆర్థిక సంవత్సరంలో రూ. 95,956.67 కోట్లుగా ఉంది. ఇది 2014-15 ఆర్ధిక సంవత్సరంలో 27,569.37 కోట్లుగా ఉంది. ఇది 248.05% పెరుగుదలను సూచిస్తుంది.
అక్టోబర్ 2 నుండి అక్టోబర్ 31 వరకు దేశవ్యాప్తంగా జరిగే 'ఖాదీ మహోత్సవ్' గురించి శ్రీ రాణే తెలియజేశారు. ఖాదీ మరియు గ్రామ పరిశ్రమలు, చేనేత, హస్తకళలు,ఓడిఓపి  ఉత్పత్తులు మరియు స్థానికంగా ఉత్పత్తి చేయబడిన వివిధ సాంప్రదాయ మరియు కుటీర పరిశ్రమలను ప్రోత్సహించడం ఈ కార్యక్రమ లక్ష్యం. ఈ ఉత్సవంలో ఖాదీ బట్టలు, పట్టు చీరలు, డ్రెస్ మెటీరియల్స్, కుర్తాలు, జాకెట్లు, బెడ్షీట్లు, కార్పెట్లు, రసాయన రహిత షాంపూలు, తేనె మరియు ఇతర గృహోపకరణాలు, అలాగే కళలు మరియు హస్తకళలతో సహా వివిధ రాష్ట్రాల నుండి వివిధ రకాల ఖాదీ ఉత్పత్తులను ప్రదర్శిస్తారు. ఈ సందర్భంగా ఖాదీ మహోత్సవ్ ప్రచారంలో భాగంగా పర్యావరణ వ్యవస్థను ప్రోత్సహించేందుకు ఉత్పత్తులను కొనుగోలు చేయడంతోపాటు మంత్రి డిజిటల్ చెల్లింపులు కూడా చేశారు.
కెవిఐసి చీఫ్ ఎగ్జిక్యూటివ్ ఆఫీసర్ శ్రీ వినిత్ కుమార్ మాట్లాడుతూ కెవిఐసి టెక్స్టైల్స్ మంత్రిత్వ శాఖ, ఐ&బి మంత్రిత్వ శాఖ, విద్యా మంత్రిత్వ శాఖ మరియు ఇతర మంత్రిత్వ శాఖలు ఎంఈఐటివై సమన్వయంతో ఎంఎస్ఎంఈ మంత్రిత్వ శాఖ ఆధ్వర్యంలో 2023 అక్టోబర్ 2 నుండి 31 వరకు దేశవ్యాప్తంగా 'ఖాదీ మహోత్సవ్'ను ప్రారంభిస్తున్నట్లు తెలిపారు.
ఈ కార్యక్రమంలో స్పష్టమైన ఫలితాలను సాధించడానికి దేశవ్యాప్తంగా అనేక నిర్దిష్ట అవగాహన కార్యకలాపాలను ప్రభుత్వం గుర్తించింది.వీటిలో సెల్ఫీ పోటీలు, ఇ-ప్రతిజ్ఞలు, జింగిల్ పోటీలు, క్రియేటివ్ ఫిల్మ్ పోటీలు, వీధి నాటకాలు మరియు వీడియో గేమ్ పోటీలతో పాటుగా మైగవ్.ఇన్ డిజిటల్ ప్లాట్ఫారమ్లో విద్యార్థులు మరియు సాధారణ ప్రజల కోసం క్విజ్ పోటీలు మరియు వ్యాస రచన పోటీలు నిర్వహించబడతాయి.
ఈ సందర్భంగా ముంబయిలోని వివిధ పాఠశాలల నుంచి పలు పోటీల్లో పాల్గొన్న పాఠశాల విద్యార్థులతోపాటు అధికారులు, ఉద్యోగులకు నగదు బహుమతులు, ప్రశంసాపత్రాలను అందజేశారు.
ఖాదీ బట్టలు, పట్టు చీరలు, డ్రెస్ మెటీరియల్, కుర్తాలు, జాకెట్లు, బెడ్షీట్లు, తివాచీలు, రసాయన రహిత షాంపూలు, తేనె మరియు ఇతర గృహోపకరణాలు, అలాగే సున్నితమైన కళలతో సహా వివిధ రాష్ట్రాల నుండి విభిన్న శ్రేణి ఖాదీ ఉత్పత్తులను కలిగి ఉన్న సుమారు 100 సంస్థలు ఈ ప్రదర్శనలో హస్తకళలు పాల్గొంటున్నాయి. కుటీర పరిశ్రమలో నిమగ్నమైన చేనేత కార్మికులు మరియు ఇతర కార్మికులకు ఉపాధి అవకాశాలు కల్పించడం ఈ ఉత్సవం లక్ష్యం.
ఆర్థిక మంత్రిత్వ శాఖ
ఏడు సంస్థల ప్రమేయం ఉన్న సుమారు రూ.34 కోట్ల ఇన్పుట్ ట్యాక్స్ క్రెడిట్ మోసాన్ని గుర్తించిన సీజీఎస్టీ అధికారులు
నిర్దిష్ట ఇంటెలిజెన్స్ ఆధారంగా.. 'సెంట్రల్ గూడ్స్ అండ్ సర్వీస్ టాక్స్'  ఢిల్లీ  కమిసనరేట్కు చెందిన యాంటీ ఎవేషన్ శాఖ అధికారులు బూటకపు జీఎస్టీ ఇన్వాయిస్లను ఉపయోగింది అనుమతించలేని ఇన్పుట్ టాక్స్ క్రెడిట్  పొందడం/ఉపయోగించడం, పాస్ చేయడానికి సంబంధించిన మోసాన్ని గుర్తించారు. వాస్తవంగా ఎలాంటి సరుకు తరలింపు లేకుండానే దాదాపు రూ.34 కోట్ల  అసలు సరుకు తరలింపు జరిపినట్టుగా చేసిన మోసాన్ని గుర్తించారు. సరుకుల అసలు తరలింపు లేకుండా, ప్రభుత్వానికి అసలు జీఎస్టీ చెల్లించకుండా మోసపూరిత ఐటీసీని పాస్ చేసే ఉద్దేశ్యంతో బోగస్ జీఎస్టీ ఇన్వాయిస్లను రూపొందించడానికిగాను ఏడు సంస్థలు సృష్టించబడ్డాయి. ఈ సంస్థలు ఎలాంటి వస్తువులు లేని దాదాపు రూ. 220 కోట్లు జీఎస్టీ ఇన్వాయిస్లను సృష్టించాయి. మొత్తం ఈ సంస్థలు రూ.34 కోట్ల  విలువైన ఆమోదించబడని ఐటీసీని పాస్ చేశాయి. బోగస్ సంస్థలను సృష్టించడం మరియు బోగస్ జీఎస్టీ ఇన్వాయిస్లను ఉత్పత్తి చేయడం/అమ్మడం వంటి ఈ రాకెట్ను నడపడం వెనుక రిషబ్ జైన్ ప్రధాన సూత్రధారిగా గుర్తిచండమైంది. కార్యనిర్వహణలో అనుమతించబడని క్రెడిట్ను పొందడం/ఉపయోగించడం & పాస్ చేయడం వంటి ఉద్దేశ్యంతో బహుళ సంస్థలను సృష్టించడం జరుగుతుంది. మెస్సర్స్ బ్లూ ఓషన్, మెస్సర్స్ హైజాక్ మార్కెటింగ్, మెస్సర్స్ కన్హా ఎంటర్ప్రైజెస్, మెస్సర్స్ ఎస్ఎస్ ట్రేడర్స్, మెస్సర్స్ ఎవర్నెస్ట్ ఎంటర్ప్రైజెస్, మెస్సర్స్ జ్ఞాన్ ఓవర్సీస్ & మెస్సర్స్ విహార్ష్ ఎక్స్పోర్టర్స్ ప్రైవేట్ లిమిటెడ్ తదితర సంస్థలు ఈ నెట్వర్క్లో పాలుపంచుకున్నాయి. రిషబ్ జైన్ తన నేరాన్ని అంగీకరిస్తూ స్వచ్ఛంద ప్రకటన చేశాడు. సెంట్రల్ బ్యాంక్ ఆఫ్ ఇండియా యొక్క ఓవర్డ్రాఫ్ట్ ఖాతాకు చెల్లించనందున, వ్యాపార ప్రాంగణాన్ని బ్యాంకర్లు సీలు చేశారని అతను అంగీకరించాడు.
(ఆ తర్వాత ఎలాంటి సరుకుల తరలింపు లేకుండా బోగస్ జీఎస్టీ ఇన్వాయిస్లను జారీ చేయడంలో రిషభ్ మునిగిపోయాడు.
శ్రీ రిషబ్ జైన్ సీజీఎస్టీ చట్టం, 2017లోని సెక్షన్ 132 కింద ఉద్దేశపూర్వకంగా ఈ నేరాలకు పాల్పడ్డాడు. ఇది సెక్షన్ 132 లోని నిబంధనల ప్రకారం గుర్తించదగిన మరియు నాన్-బెయిలబుల్ నేరారం. ఇది యాక్ట్లోని సెక్షన్ 132 సబ్ సెక్షన్  క్లాజ్  ప్రకారం శిక్షార్హమైన నేరం. దీని ప్రకారం శ్రీ రిషబ్ జైన్ను 13.11.2021న సీజీఎస్టీ చట్టంలోని సెక్షన్ 132 కింద అరెస్టు చేశారు. విధినిర్వహణలో ఉన్న మెట్రోపాలిటన్ మేజిస్ట్రేట్ ఆయనను 26.11.2021వ తేదీ వరకు జ్యుడీషియల్ కస్టడీకి పంపారు.
తదుపరి విచారణ కొనసాగుతోంది.
ఆర్థిక మంత్రిత్వ శాఖ
ఆర్థిక సంవత్సరం 2021-22కు గాను ఆగస్టు నెలవరకు భారత ప్రభుత్వ ఖాతాల సమీక్ష
భారత ప్రభుత్వ నెలవారీ ఖాతాలను ఆగస్టు, 2021వరకు ఏకీకృతం చేసి, నివేదికలను ముద్రించడం జరిగింది. ముఖ్యాంశాలను దిగువన పేర్కొనడం జరిగింది -
భారత ప్రభుత్వం ఆగస్టు 2021వరకు రూ. 8,08,672 కోట్లు  ఆర్జించింది. ఇందులో రూ. 6,44,843 కోట్లు పన్ను ఆదాయం  కాగా, రూ. 1,48,650 కోట్ల పన్నేతర ఆదాయం, రూ. 6,808 కోట్లను రుణరికవరీ నుంచి, రూ. 8,371 కోట్లను వివిధ మూలధన ఆదాయం నుంచి కలిపి మొత్తంగా రూ.15,179 కోట్ల రుణరహిత ఆదాయాన్ని ఆర్జించింది. భారత ప్రభుత్వం ఆగస్టు 2021వరకు చేయవలసిన పన్నుల వాటా పంపిణీలో భాగంగా రూ. 2,12, 606 కోట్లను రాష్ట్ర ప్రభుత్వాలకు బదిలీ చేయడం జరిగింది.
భారత ప్రభుత్వం చేసిన వ్యయం రూ. 12, 76, 681 కోట్ల . ఇందులో రూ. 11,04,813 కోట్లు ఆదాయపు ఖాతాపైగా, రూ. 1,71,868 కోట్లు మూలధనం ఖాతాపై. మొత్తం రెవిన్యూ వ్యయంలో రూ. 2,78,371 కోట్లు వడ్డీ చెల్లింపులకు, రూ. 1,47,398 కోట్లు ప్రధాన సబ్సిడీలకు ఖర్చు చేయడం జరిగింది.
మంత్రిమండలి
ఛార్టర్డ్ అకౌంటెంట్స్ ఆఫ్ ఇండియా  మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా  మధ్య అవగాహన ఒప్పందానికి  కాబినెట్ ఆమోదం
మన దేశానికి చెందిన ఛార్టర్డ్ అకౌంటెంట్స్ ఆఫ్ ఇండియా  మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా  మధ్య అవగాహన ఒప్పందం కుదుర్చుకోవాలన్న ప్రతిపాదనకు ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం ఆమోదించింది. ఉమ్మడి పరిశోధన, నాణ్యతా ప్రమాణాల మద్దతు, సమర్ధత, సామర్ధ్య వృద్ధి, శిక్షణలో ఉన్న అకౌంటెంట్ల మార్పిడి కార్యక్రమాలు మరియు అకౌంటెంట్ల వృత్తిపరమైన సామర్ధ్యాన్ని  పెంపొందించడానికి కోర్సులు, అధ్యయన గోష్ఠులు, సదస్సులు నిర్వహించడం ద్వారా జ్ఞాన మార్పిడికి రెండు దేశాల మధ్య ఉమ్మడి సహకారం మరియు సమన్వయం పెంపొందించడానికి ఈ ఒప్పందం తోడ్పడుతుంది.
(వివరాలు:
• ఐ సి ఎ ఐ మరియు ఐ సి పి ఎ కె పరస్పరం ఇచ్చిపుచ్చుకోవడం ద్వారా ఒప్పంద భాగస్వామ్య సంస్థకు చెందిన సభ్యులకు, సిబ్బందికి తమ జ్ఞానాన్ని, అనుభవాన్ని పంచడం, ఉభయులు అంగీకరించిన పని క్రమం ప్రకారం పనిని అప్పగించి నియుక్తులను చేయడం
• ఐ సి ఎ ఐ / ఐ సి పి ఎ కె మధ్య కుదిరిన అవగాహన ఒప్పందంలో  పొందుపరచిన విధంగా వ్యూహాత్మక భాగస్వామ్యం మరియు సమన్వయము బహిర్గతం అయ్యేలా జాగృతం చేయడానికి కార్యక్రమాలను ఉమ్మడిగా ప్రోత్సహించడం
• ఐ సి ఎ ఐ మరియు ఐ సి పి ఎ కె సంస్థలు సమన్వయము ద్వారా శిక్షణా ప్రమాణాలను నిర్దేశించడం, శిక్షణలో ఉన్న అకౌంటెంట్ల మార్పిడి కార్యక్రమాలు నిర్వహించడం
ఒప్పందం వల్ల ప్రభావం:
కెన్యాతో భారతేశానికి చాలాకాలం నుంచి వాణిజ్య సంబంధాలు ఉన్నాయి. కెన్యాకు భారత్ అతిపెద్ద ఎగుమతిదారు. ఆరవ అతిపెద్ద వాణిజ్య భాగస్వామి. స్థూల జాతీయోత్పత్తి వృద్దిని చూసినప్పుడు కెన్యా ఆర్ధిక వ్యవస్థ 2017లో ఆఫ్రికాలో పై వరుసలో ఉందని ఆఫ్రికా దేశాలకు చెందిన ఒక నివేదికలో తెలిపారు. కెన్యా ఆర్ధిక పునాదులు వైవిధ్యభరితం. తమ వస్తువులను భారతీయ మార్కెట్లలోకి ఎక్కువగా పంపాలని కెన్యా భావిస్తోంది. మరోవైపు కెన్యాతో విదేశీ వాణిజ్యంలో అగ్రగామి కావాలని భారత్ అభిలషిస్తోంది.
ఆఫ్రికాలోని అగ్రగామి ఆర్ధిక వ్యవస్థలలో కెన్యా ఒకటి కావడం వల్ల ఇటీవల కాలంలో ఉభయ దేశాల మధ్య పరస్పరం పెట్టుబడులు పెరగడం, విశ్వాసం పాదుకొనడం జరిగింది. అంతేకాక కెన్యా ఆర్ధిక ప్రగతిలో భారత ఛార్టర్డ్ అకౌంటెంట్స్ ఇదివరకే ప్రముఖ భూమికను నిర్వహిస్తున్నారు. అందువల్ల కెన్యాలో మున్ముందు భారతీయ ఛార్టర్డ్ అకౌంటెంట్లకు వృత్తిపరమైన అవకాశాలు ఉండే ఆస్కారం ఉంది.
మహిళా, శిశు అభివృద్ధి మంత్రిత్వ శాఖ
గ్రామాల్లో అంగన్ వాడీలకు నిర్దేశించుకున్న లక్ష్యాల సాధన
అంగన్ వాడీ సర్వీసుల కింద ఆరు తప్పనిసరి అయిన సేవలందిస్తున్నారు. అవి...
i. సప్లిమెంటరీ న్యూట్రిషన్
ii. ఇమ్యునైజేషన్
iii. ఆరోగ్య పరీక్షలు
iv. రిఫరల్ సర్వీసులు
v. ప్రీ స్కూల్ అనియత విద్య
vi. పోషకాహార, ఆరోగ్య విద్య
లక్షిత వర్గాలైన ఈశాన్య రాష్ర్టాలు, ఆకాంక్షాపూరిత జిల్లాలకు చెందిన 6 సంవత్సరాల లోపు బాలలు, గర్భిణీ మహిళలు, బాలింతలు, యవ్వన దశలోని బాలికలకు  మాత్రమే ఈ సేవలందిస్తున్నారు. వీటిలో మూడు సర్వీసులను - ఇమ్యునైజేషన్, ఆరోగ్య పరీక్షలు, రిఫరల్ సర్వీసులను ఆరోగ్యం, కుటుంబ సంక్షేమ మంత్రిత్వ శాఖకు చెందిన ప్రభుత్వ ఆరోగ్య మౌలిక వసతుల కింద అందిస్తున్నారు.
అంగన్ వాడీ సేవలు సార్వత్రికంగా అందుబాటులో ఉన్న ఐచ్ఛికంగా చేరే పథకం. తాజా సమాచారం అందే సమయానికి ఈ పథకం కింద 10.3 కోట్ల మంది లబ్ధిదారులు నమోదయ్యారు. వారిలో 75.58 లక్షల మంది గర్భిణీ మహిళలుండగా 46.87 లక్షల మంది 0-6 సంవత్సరాల మధ్య వయస్కులైన బాలలు, 22.87 లక్షల మంది 3-6 సంవత్సరాల మధ్య వయస్కులైన బాలలు, 22.87 లక్షల మంది ఈశాన్య, ఆకాంక్షాపూరిత జిల్లాలకు చెందిన యుక్తవయసులోని బాలికలు ఉన్నారు.
పోషకాహార నిబంధనల ప్రకారం సప్లిమెంటరీ న్యూట్రిషన్ ను 300 రోజుల కన్నా తక్కువ వయసు గల వారికి అందచేస్తన్నారు.
3-6 సంవత్సరాల మధ్య వయస్కులైన బాలలకు ప్రారంభ దశ బాల్య సంరక్షణ, విద్య  సేవలందిస్తున్నారు. అంగన్ వాడీ సేవలు ఆరింటిలో ఇదొకటి. నూతన విద్యా విధానం  2020 సిఫారసుల సాధనలో భాగంగా నాణ్యమైన బాల్యదశ అభివృద్ధి, సంరక్షణ, విద్య సేవలందిస్తున్నారు. ‘‘పోషణ్ భీ పఢాయి భీ’’ అనే పేరిట ఇసిసిఇలో ప్రారంభించిన కొత్త కార్యక్రమం కింద ఆటలు, యాక్టివిటీ ఆధారిత బోధన అందిస్తున్నారు. కరికులం నిర్మాణాన్ని కాగ్నిటివ్ నైపుణ్యాలు, ఫిజికల్, లింగ్విస్టిక్ సామాజిక భావోద్వేగ, సాంస్కృతిక/ఆహ్లాదకర విభాగాలతో అనుసంధానం చేశారు.
మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ రాజ్యసభకు సమర్పించిన లిఖితపూర్వక సమాధానంలో ఈ సమాచారం అందచేశారు.
ప్రధాన మంత్రి కార్యాలయం
ఐక్యతా విగ్రహానికి రైలు ద్వారా చేరుకునే విధంగా అనుసంధానత పర్యాటకులకు మేలు చేయనుంది,ఇది ఉపాధి అవకాశాలనూ కల్పించనుంది. :ప్రధానమంత్రి
గుజరాత్లోని కెవాడియా కు అన్ని వైపుల నుంచి రైలుమార్గం ద్వారా అనుసంధానం కావడం చిరస్మరణీయం,ఇది ప్రతి ఒక్కరికీ గర్వకారణం అని ప్రధానమంత్రి శ్రీ నరేంద్రమోదీ అన్నారు. దేశంలోని వివిధ ప్రాంతాలనుంచి గుజరాత్లోని కెవాడియాకు 8 రైళ్లను వర్చువల్ విధానంలో జెండా ఊపి ప్రారంభించిన అనంతరం మాట్లాడుతూ ప్రధానమంత్రి ఈ విషయం తెలిపారు.
కెవాడియా తో చెన్నై, వారణాసి, రేవా, దాదర్, ఢిల్లీ లను కలపడంతోపాటు కెవాడియా- ప్రతాప్నగర్ లమధ్య మెమూ సర్వీసు, దభోయ్-చందోడ్ మధ్య బ్రాడ్గేజ్, చందోడ్- కెవాడియా మధ్య కొత్త లైను ఏర్పాటు వంటివి కెవాడియా అభివృద్ధిలో నూతన అధ్యాయాన్ని లిఖించనున్నాయని ప్రధానమంత్రి అన్నారు.
ఇది అటు పర్యాటకులకు, స్థానిక ఆదివాసీలకు నూతన స్వయం ఉపాధి, ఇతర ఉపాధి అవకాశాలు కల్పించనున్నట్టు చెప్పారు. ఈ రైల్వే లైన్ నర్మదా తీరంలోని కర్నాలి, పోయిచ,గరుడేశ్వర్వంటి ఆధ్యాత్మిక కేంద్రాలను కలపనున్నట్టు కూడా ప్రధాని తెలిపారు.
మంత్రిమండలి
కేంద్ర జాబితా లోని ఇతర వెనుకబడిన తరగతుల జాబితా ఉప వర్గీకరణ కు ఏర్పాటైన కమిటీ గడువు ను రెండు నెలలు పొడిగించేందుకు ఆమోదం తెలిపిన మంత్రివర్గం
కమిశన్ పదవీకాలం ఇక మీదట 2019 జూలై 31 వరకు పొడిగింపు
దేశంలో భిన్న వర్గాల ప్రజల సర్వతోముఖ అభివృద్ధి కి ప్రధాన మంత్రి శ్రీ నరేంద్ర మోదీ నాయకత్వం లోని ఎన్ డిఎ ప్రభుత్వం కట్టుబడి ఉంది. ఇందులో భాగంగా ప్రభుత్వ ప్రయోజనాలు ఒబిసి కులాల కు/ జాతుల కు చెందిన వారందరికీ సమానం గా అందేలా చూడడం కోసం రాజ్యాంగం లోని 340 అధికరణం పరిధి లో ప్రభుత్వం ఒక కమిశన్ ను నియమించింది. కేంద్ర జాబితా లోని ఒబిసిల లో ఉప వర్గీకరణ అంశాన్ని పరిశీలించడం ఈ కమిటీ బాధ్యత గా ఉంది.
ఇతర వెనుకబడిన వర్గాల ఉప వర్గీకరణ కు ఏర్పాటైన కమిశన్ గడువు ను మరో రెండు నెలల పాటు- 2019 జూలై 31 వరకు- పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ కమిటీ ప్రస్తుత గడువు 2019 మే 31తో ముగిసిపోయింది. కమిశన్ కు పొడిగింపు ను మంజూరు చేయడం ఇప్పటి కి ఇది ఆరో సారి.
ప్రభావం:
కేంద్ర జాబితా లోని ఇతర వెనుకబడిన వర్గాల ఉపవర్గీకరణ కమిశన్ గడువు పొడిగించడం వల్ల ఆ కమిశన్ వివిధ వర్గాల తో సంప్రదింపులు జరిపేందుకు మరింత గా అవకాశం చిక్కుతుంది. దాని వల్ల కమిశన్ ప్రభుత్వాని కి సమగ్రమైన నివేదిక ను సమర్పించ గలుగుతుంది.
పూర్వరంగం:
రాజ్యాంగం లోని 340వ అధికరణం కింద 2017 అక్టోబర్ 2వ తేదీన రాష్ట్రపతి ఆమోదం మేరకు ఈ కమిశన్ ను ఏర్పాటు చేయడమైంది. జస్టిస్  జి. రోహిణి సారథ్యం లోని ఈ కమిశన్ 2017 అక్టోబర్ నెల లో పని ని ప్రారంభించి, ఒబిసిల లో ఉప వర్గీకరణ విషయం లో రాష్ట్రాల తో, కేంద్ర పాలిత ప్రాంతాల తో, రాష్ట్ర స్థాయి వెనుకబడిన వర్గాల కమిశన్ లతో సంప్రదింపులు జరిపింది. గతం లో కమిశన్ జారీ చేసిన సంప్రదింపుల పత్రం పై ఆయా వర్గాలు వెలిబుచ్చిన అభిప్రాయాలను గురించి మరింత విస్తృతంగా చర్చించవలసిన అవసరం ఉందని కమిశన్ భావించింది. పూర్తి స్థాయి లో అర్హత గల ఏ వర్గాని కి కొత్త జాబితా లో స్థానం లేకుండా పోవడాన్ని నివారించాలంటే మరింత కూలంకష చర్చలు అవసరం అని నివేదించింది. ఇందుకు మరో రెండు నెలల కాలం పట్టవచ్చు.
ఈ అంశం ఆధారం గా 2019 జూలై 31 వరకు తమకు మరో రెండు నెలల గడువు ను ఇవ్వాలని కేంద్రప్రభుత్వాన్ని కమిశన్ కోరింది.
(
పౌర విమానయాన మంత్రిత్వ శాఖ
అహ్మదాబాద్ - గాట్విక్ మధ్య ప్రత్యక్ష విమాన సేవలు ప్రారంభించిన పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా వారంలో మూడు రోజులు నడవనున్న సర్వీస్
ఈరోజు అహ్మదాబాద్ - గాట్విక్ మధ్య నేరుగా నడిచే విమాన సర్వీసును కేంద్ర పౌర విమానయాన ఉక్కు మంత్రి శ్రీ జ్యోతిరాదిత్య ఎం. సింధియా ఈరోజు ప్రారంభించారు.
అహ్మదాబాద్-గాట్విక్ మధ్య నాన్-స్టాప్ ఫ్లైట్ ఈరోజు నుంచి ఎయిర్ ఇండియా నిర్వహిస్తుంది.
షెడ్యూల్
|
|
ఫ్లైట్ నెం
|
|
నుండి
|
|
కు
|
|
నడిచే రోజులు .
|
|
బయలుదేరుసమయం

|
|
చేరే సమయం

|
|
AI171
|
|
ఏఎండి
|
|
ఎల్జీ డబ్ల్యు
|
|
వారానికి మూడు సార్లు
|
|
1150
|
|
1640
|
|
AI172
|
|
ఎల్జీ డబ్ల్యు
|
|
ఏఎండి
|
|
వారానికి మూడు సార్లు
|
|
2000
|
|
0850+1
|
||
||
||
||
||
||
|
ఈ సందర్భంగా మాట్లాడిన శ్రీ జ్యోతిరాదిత్య ఎం. సింధియా కొత్త విమాన సర్వీసు వల్ల నూతన వాణిజ్య,వ్యాపార అవకాశాలు అందుబాటులోకి వస్తాయన్నారు. యూకేలో చదువుతున్న భారతీయ విద్యార్థులకు ప్రయోజనం కలుగుతుందన్నారు.
అహ్మదాబాద్లోని సర్దార్ వల్లభాయ్ పటేల్ అంతర్జాతీయ విమానాశ్రయం ప్రస్తుతం 50 లక్షల దేశీయ, 25 లక్షల అంతర్జాతీయ ప్రయాణీకులకు సేవలు అందించగల సామర్థ్యం కలిగి ఉందని చెప్పారు. అహ్మదాబాద్ ప్రయాణీకుల సామర్థ్యాన్ని 1.60 కోట్లకు పెంచాలని ప్రభుత్వం లక్ష్యంగా పెట్టుకున్నామన్నారు.
2013-14లో అహ్మదాబాద్ నుంచి కేవలం 20 గమ్యస్థానాలకు విమానాలు నడిచేవని శ్రీ సింధియా తెలిపారు. ప్రధానమంత్రి నరేంద్ర మోదీ నాయకత్వంలో కేంద్ర ప్రభుత్వం గత 9 సంవత్సరాల కాలంలో అమలు చేసిన చర్యల వల్ల అహ్మదాబాద్ నుంచి 57 గమ్యస్థానాలకు విమానాలు నడుస్తున్నాయని ఆయన తెలిపారు. గత 9 సంవత్సరాల కాలంలో అహ్మదాబాద్ నుంచి వారంలో 2036 విమానాలు రాకపోకలు సాగిస్తున్నాయని మంత్రి తెలిపారు. గతంలో వారంలో 980 విమానాలు రాకపోకలు సాగించేవని మంత్రి తెలిపారు. విమానాల రాకపోకలు 128% మేరకు పెరిగాయని మంత్రి వివరించారు.
గుజరాత్లో పౌర విమానయాన రంగం సాధించిన అభివృద్ధిని శ్రీ సింధియా వివరించారు. రాష్ట్రంలో మౌలిక సదుపాయాల అభివృద్ధికి కేంద్ర ప్రభుత్వం ప్రాధాన్యత ఇస్తున్నాదని అన్నారు. కాండ్లాలో కొత్త టెర్మినల్, అభివృద్ధి చేశామని తెలిపిన మంత్రి రూ. 250 కోట్లతో సూరత్లో కొత్త ఇంటిగ్రేటెడ్ టెర్మినల్ భవనం, వడోదరలో కొత్త ఏటీసీ టవర్ కమ్ టెక్నికల్ భవనం అభివృద్ధి చేశామన్నారు. ప్రస్తుతం గుజరాత్లో 10 విమానాశ్రయాలు పనిచేస్తున్నాయని శ్రీ సింధియా తెలిపారు.ధోలేరాలో రూ.1305 కోట్లతో, హిరాసర్ రాజ్కోట్లో రూ. 1405 కోట్లతో రెండు కొత్త గ్రీన్ఫీల్డ్ విమానాశ్రయాలు వస్తాయన్నారు. వీటితో గుజరాత్ లో విమానాశ్రయాల ఈ సంఖ్య 12కి పెరుగుతుంది.
గుజరాత్ నుంచి రాకపోకలు సాగిస్తున్న 2013-14లో విమానాల సంఖ్య 1175 నుంచి 2500కి పెరిగింది. ఆర్సిఎస్ ఉడాన్ పథకం కింద గుజరాత్కు 83 రూట్లు కేటాయించారు. 55 మార్గాల్లో విమానాలు నడుస్తున్నాయి. మిగిలిన మార్గాల్లో త్వరలో విమాన సేవలు ప్రారంభమవుతాయి.
కార్యక్రమంలో గుజరాత్ మంత్రి
శ్రీ బల్వంత్సిన్హ్ రాజ్పుత్, మంత్రి, పౌర విమానయాన మంత్రిత్వ శాఖ కార్యదర్శి శ్రీ రాజీవ్ బన్సల్, ఎయిర్ ఇండియా సీఈవో శ్రీ క్యాంప్బెల్ విల్సన్ కూడా పాల్గొన్నారు.
యువజన వ్యవహారాలు, క్రీడల మంత్రిత్వ శాఖ
కొత్త విద్యా విధానంలోని విద్యతో పాటు క్రీడలు...నైపుణ్యాభివృద్ధికి మైలురాయిగా నిలుస్తాయి - అనురాగ్ ఠాకూర్
జలంధర్లోని దోబా కళాశాలలో 65వ స్నాతకోత్సవం
దేశంలోని యువ తరాన్ని బ్రెయిన్ డ్రైన్ నుంచి కాపాడేందుకు, వారు మేధాశక్తిని పెంచుకునే దిశగా పయనించేలా చూడాలని కేంద్ర సమాచార, ప్రసార, యువజన వ్యవహారాలు, క్రీడల మంత్రి శ్రీ అనురాగ్ సింగ్ ఠాకూర్ అన్నారు. 'డిజిటల్ ఇండియా' కార్యక్రమాన్ని విజయవంతంగా అమలు చేయడం ద్వారా భారత ప్రభుత్వం యావత్ ప్రపంచానికి చాటిచెప్పిందని, అందుకే ఇప్పుడు దేశంలో ఆన్లైన్ లేదా యూపీఐ ద్వారా ఆర్థిక లావాదేవీలు ఎక్కువగా జరుగుతున్నాయన్నారు.
https://static.pib.gov.in/WriteReadData/userfiles/image/image001F6AF.jpg
ముఖ్య అతిథిగా పాల్గొన్న కేంద్ర మంత్రి శ్రీ. అనురాగ్ సింగ్ ఠాకూర్ జలంధర్లోని దోబా కళాశాలలో జరిగిన కాన్వొకేషన్లో విద్యార్థులకు డిగ్రీలు ప్రదానం చేశారు
జలంధర్లోని దోబా కాలేజీలోని వారిందర్ ఆడిటోరియంలో జరిగిన కళాశాల 65వ స్నాతకోత్సవంలో శ్రీ ఠాకూర్ ప్రసంగించారు. ఈ సందర్భంగా ఆయన మాట్లాడుతూ.. 34 ఏళ్ల తర్వాత కేంద్ర ప్రభుత్వం నూతన విద్యా విధానాన్ని తీసుకొచ్చి క్రీడలు, విద్య, నైపుణ్యాభివృద్ధి, ప్రాంతీయ భాషా విద్య రంగాల్లో విప్లవాత్మక అడుగులు వేసిందన్నారు. 'స్కిల్ ఇండియా' కార్యక్రమం కింద దేశంలోని యువతకు అత్యధికంగా ఉపాధి అవకాశాలు కల్పించామని, సాఫ్ట్ స్కిల్స్పై ప్రత్యేక దృష్టి సారించి దేశ విదేశాల్లో మంచి కెరీర్ను నిర్మించుకునేందుకు లెక్కలేనన్ని అవకాశాలు కల్పించామన్నారు.
నేటి యుగం మహిళా సాధికారత అని, మహిళలు అన్ని రంగాలలో- ముఖ్యంగా విద్య మరియు క్రీడలలో ముందుకు సాగడమే దీనికి అతిపెద్ద నిదర్శనమని అన్నారు. భారత ఆర్థిక వ్యవస్థ ప్రపంచంలోనే 11వ స్థానంలో ఉండడం సంతోషించదగ్గ విషయమన్నారు. ధనిక, పేద అనే తేడా లేకుండా అన్ని వర్గాల ప్రజలు విజయవంతమైన డిజిటల్ లావాదేవీల ద్వారా డిజిటల్ ఇండియాగా మారాలనే దేశ కలను సాకారం చేసినందుకు ప్రజలను అభినందించాల్సిన అవసరం ఉంది.
అంతకుముందు, శ్రీ అనురాగ్ సింగ్ ఠాకూర్ కూడా కళాశాల ఆవరణలో మొక్క నాటారు.
https://static.pib.gov.in/WriteReadData/userfiles/image/image002JK0N.jpg
కేంద్ర మంత్రితో పాటు విద్యార్థులకు పట్టాలు పంపిణీ చేస్తున్న శ్రీ చంద్ర మోహన్, ప్రొఫెసర్ ప్రదీప్ భండారి, డాక్టర్ సుష్మా చావ్లా, ధృవ్ మిట్టల్ ,శ్రీ అష్మీ సోంధీ
ఈ సందర్భంగా ముఖ్య అతిథి అనురాగ్ సింగ్ ఠాకూర్ను చంద్రమోహన్, అవినాష్ కపూర్, డాక్టర్ సుష్మా చావ్లా, ప్రొఫెసర్ డాక్టర్ ప్రదీప్ భండారి దోబా అవార్డు, దుశ్శాలతో సత్కరించారు.
శ్రీ చంద్ర మోహన్ మాట్లాడుతూ దోబా కళాశాల కుటుంబం మొత్తం తెలివైన, ప్రతిభావంతులైన పూర్వ విద్యార్థి శ్రీ అనురాగ్ సింగ్ ఠాకూర్ను చూసి గర్విస్తోందని, విద్యార్థులు అతనిని స్ఫూర్తిగా తీసుకోవాలని అన్నారు.